钦定古今图书集成/明伦汇编/官常典/第646卷 > 王涣 任峻 > 沈巑之
## 钦定古今图书集成/明伦汇编/官常典/第646卷 > 王涣 任峻 > 沈巑之

按《南史傅琰传》：“琰时丹徒县令沈巑之，吴兴武康人，
性疏直，在县自以清廉，不事左右，浸润日至，遂锁系
尚方，叹曰：‘一见天子足矣’。上召问曰：‘复欲何陈’？答曰：
‘臣坐清，所以获罪’。上曰：‘清复何以获罪’？曰：‘无以承奉
要人’。上曰：‘要人为谁’？巑之以手板四面指曰：‘此赤衣
诸贤皆是。若臣得更鸣，必令清誉日至’。巑之虽危言”，
上亦不责。后知其无罪，重除丹徒令。入县界，吏人候
之，谓曰：“我今重来，当以人肝代米。不然，清名不立。”